《江城子·五陵衣马恣轻肥》
元代·赵雍

五陵衣马恣轻肥。竞新奇。亦何为。混处贤愚，谁与辨雄雌。任尔刺天何足道，终不肯、羡群飞。燕山花落暮春时。杜鹃啼。劝谁归。耿耿孤忠，惟有此心知。天赋我才还有用，应不至，负心期。

作者简介：赵雍，元代书画家。字仲穆，湖州(今属浙江)人。父赵孟頫，故元翰林学士承旨，赠荣禄大夫，江浙等处中书省平章政事，赠魏国公，诣文敏。母管氏，赠魏国夫人。赵雍以父荫入仕，官至集贤待制、同知湖州路总管府事。书画继承家学，赵孟頫尝为幻住庵写金刚经未半，雍足成之，其联续处人莫能辨。妣刘氏，封归安县君，三子，凤，麟，言；一女淑瑞 适钱塘崔复。擅山水，尤精人物鞍马，亦作界画。书善正、行、草，亦长篆书。精鉴赏。传世作品有《兰竹图》、《溪山渔隐》等。